Damwal 'goeie nuus' | Netwerk24
Damwal 'goeie nuus'
14 September 2018 05:00
Die aankondiging dat die bouwerk aan die Clanwilliamdamwal eersdaags sal voortgaan, is goeie nuus vir wynboere in die Olifantsrivierstreek.
Wynboere daar het erg onder die droogte deurgeloop en volgens die wynliggaam Vinpro sal die projek nie net help om watervoorsiening meer stabiel te maak nie, maar ook besproeiingswater aan 'n bykomende 5 000 tot 10 000 ha voorsien.
Die bouwerk om die damwal met 13 m te verhoog, hervat in Oktober.
"Die goedkeuring van die uitbreiding en opgradering van die Clanwilliamdam is uitstekende nuus vir die landbousektor en spesifiek vir wyndruifprodusente in die streek, wat 'n baie moeilike jaar agter die rug het vanweë die droogte," sê Rico Basson, Vinpro se besturende direkteur, in 'n verklaring.